**Management Trainee i Elkjøp**

**Er du kvinne, nyutdannet og har lyst til å bli leder? Hos oss får du teste evnene dine og muligheten til å utvikle deg i toppfart!**

Som markedsleder i stadig vekst er vi helt avhengige av å ha med de riktige menneskene som kan bidra til videre utvikling. Mangfold er viktig for oss, og vi har et mål om å ha flere kvinner i ledende stillinger. Derfor søker vi i denne omgang etter dyktige, kvinnelige kandidater til et nytt ledertreningsprogram.

**Hvem er vi?**Elkjøp er Nordens største forhandler av forbrukerelektronikk. I Elkjøp Norge er vi over 4000 ansatte. Å jobbe hos oss er artig, utfordrende og fartsfylt. Med stor innsats og pågangsmot kan du nå langt, for vi liker å gi muligheter til folk som gjør seg fortjent til det. Elkjøp-kulturen er viktig for oss. Vi jobber for at verdiene våre, ansvarlighet, engasjement og effektivitet, skal gjennomsyre alt vi gjør. Hovedmålet for alle, uansett posisjon og stilling, er fornøyde kunder. Visjonen vår er “To give everybody the amazing world of technology”.

**Hva kan du forvente av et ledertreningsprogram i Elkjøp?**Som trainee skal du gjennom et «Fast Track»-program på 24 måneder. Vi vil gi deg et overblikk over hele selskapet vårt, samt gi deg en smakebit av arbeidshverdagen i ulike avdelinger og enheter. Det betyr at du kan være innom alt fra HR til eCommerce og markedsføring på det norske hovedkontoret, til jobb i et av varehusene våre. Målet er at du skal tilegne deg kunnskap og forståelse for hvordan de ulike avdelingene bidrar til helheten i Elkjøp. Du vil også få delta i flere av våre eksisterende lederprogram.

 **Hva vi tilbyr:**

* Et variert og intensivt opplæringsløp over 24 måneder som vil utvikle deg og dine lederegenskaper
* Både strukturert kursing og «learning by doing»
* Utfordrende arbeidsdager med forskjellige oppgaver på ulike avdelinger
* Oppfølging av en personlig mentor som bistår med veiledning under hele løpet
* Konkurransedyktig lønn og bonusordning

**Hva vi ønsker oss fra deg:**

* At du er nyutdannet, med maks to års arbeidserfaring etter fulført Bachelor- eller Mastergrad
* Gode kommunikasjonsevne
* Dyktig til å bygge relasjoner
* Er god på lag, men også alene
* Målbevist og ambisiøs
* Strukturert